Andijonda 23 kunlik chaqaloqni 4500 AQSh dollari va 4.000.000 so`mga sotayotgan ona qo`lga olindi (video)

Ona haqida so`z borganda uning ta`rifiga jamiki go`zal va nafis iboralar jo`r bo`ladi. E`tibor berganmisiz, nima uchun bu mo``tabar zot ta`rifiga moddiy iboralar qo`shib aytilmaydi. Boisi, onalar mehri pul bilan o`lchanmaydi. Lekin bu nomga dog` tushirib, onalik mehri, volidalik burchini, ya`ni o`z farzandini sotayotganlar ham afsuski hali oramizda uchrab turipti. 
Marhamatlik Umida Abdurashidova voqeasida ham shunday bo`ldi. 
Umida homilador bo`lgach eng qabih ish — tug`ilajak farzandini pullashni ko`zlay boshlaydi. Rejadan xabar topgan Umidaning onasi esa uni bunday gunoh yo`ldan qaytarish o`rniga, qing`ir maqsadini amalga oshirishga yordam beradi. 
Bola tug`ilgunga qadar ular turli yo`llar orqali bolani sotish harakatiga tushadi. 
Jinoiy guruh Buloqboshi tumanida Lobar ismli ayol bilan oldindan kelishib, 23 kunlik norasida go`dakni 4500 AQSh dollari va 4.000.000 so`mga sotayotgan paytda Andijon viloyati huquq-tartibot organlari tomonidan qo`lga olinadi
Mazkur holat yuzasidan tergov harakatlari olib borilmoqda.
O`zbekiston Bosh prokuraturasi huzuridagi Axborot-tahlil multimedia markazi tomonidan tayyorlangan video-lavhani e`tiboringizga havola etamiz.